ai4bharat/Pralekha huggingface dataset:
पर्यटन मंत्रालय
भद्राचलम मंदिर समूह आणि रामप्पा मंदिर येथे तीर्थक्षेत्र पायाभूत सुविधांच्या विकासकामांची राष्ट्रपतींनी केली पायाभरणी
भद्राचलम येथे सम्माक्का सरलम्मा जनजाती पुजारी संमेलनाचे केले उद्घाटन
तेलंगणातील कोमाराम भीम आसिफाबाद आणि महबूबाबाद जिल्ह्यांमधील एकलव्य आदर्श निवासी शाळांचे आभासी माध्यमातून केले उद्घाटन
नवी दिल्ली, 28 डिसेंबर 2022
राष्ट्रपती द्रौपदी मुर्मु यांनी आज  भद्राचलम येथे प्रसाद योजनेअंतर्गत भद्राचलम समूहाच्या मंदिरांमध्ये तीर्थक्षेत्र सुविधांच्या विकासकामांची पायाभरणी केली. त्यानंतर, त्यांनी भद्राचलम येथे वनवासी कल्याण परिषद-तेलंगणाच्या वतीने आयोजित सम्मक्का सरलम्मा जनजाती पुजारी संमेलनाचे उद्घाटन केले आणि तेलंगणातील कोमाराम भीम आसिफाबाद आणि महबूबाबाद जिल्ह्यातील आदिवासी व्यवहार मंत्रालयाच्या एकलव्य आदर्श निवासी शाळांचे आभासी माध्यमातून उद्घाटन केले.
तेलंगणातील प्रसिद्ध मंदिरांना लाखो भाविक भेट देतात. देशी-विदेशी पर्यटकांमध्ये यात्रेकरूंची संख्या मोठी आहे, अशाप्रकारे देशांतर्गत पर्यटन वाढवण्यात तीर्थक्षेत्र पर्यटनाचा मोठा वाटा आहे, ,असे उपस्थितांना संबोधित करताना राष्ट्रपतींनी नमूद केले. पर्यटनामुळे लोकांच्या उपजीविकेच्या संधी आणि उत्पन्न वाढते आणि स्थानिक अर्थव्यवस्था देखील बळकट होते, असे त्या म्हणाल्या. 'प्रसाद' योजनेंतर्गत तीर्थक्षेत्रांचा विकास करून आध्यात्मिक आणि सांस्कृतिक पर्यटनाला चालना दिल्याबद्दल राष्ट्रपतींनी पर्यटन मंत्रालयाची प्रशंसा केली.
आपल्या समाजाच्या आणि देशाच्या सर्वांगीण विकासासाठी प्रगतीच्या सर्व पैलूंमध्ये महिलांचा सक्रीय सहभाग आवश्यक आहे, असे राष्ट्रपतींनी सांगितले. महिलांना आर्थिक सक्षमीकरणाच्या दिशेने पुढे नेण्यासाठी वनवासी कल्याण परिषद विकास केंद्रे चालवत आहे, ही समाधानाची बाब आहे, असे त्या म्हणाल्या. ग्रामीण विकासाबाबत जनजागृती करण्यासाठी वनवासी कल्याण परिषद आदिवासी भागात शिबिरे आयोजित करत आहे. अशा कल्याणकारी आणि विकासात्मक उपक्रमांसाठी त्यांनी परिषदेचे कौतुक केले.
त्यानंतर, राष्ट्रपतींनी वारंगल जिल्ह्यातील रामाप्पा मंदिराला  भेट दिली.तिथे त्यांनी पर्यटन पायाभूत सुविधांच्या विकास कामांची आणि कामेश्वरालय मंदिराच्या जीर्णोद्धार प्रकल्पाची पायाभरणी केली.
राष्ट्रपतींचे भाषण वाचण्यासाठी येथे क्लिक करा
For More details about EMRS:
https://static.pib.gov.in/WriteReadData/userfiles/file/NoteonEMRSInaugurationinTelangana2812CF53.pdf
तेलंगणाच्या राज्यपाल डॉ.  तमिलिसाई सुंदरराजन, केंद्रीय पर्यटन, संस्कृती आणि ईशान्य क्षेत्र विकास मंत्री जी. किशन रेड्डी, तेलंगणाचे परिवहन मंत्री पुव्वाडा अजय कुमार, आणि महबूबाबादचे खासदार मलोथ कविता भद्राचलम येथील कार्यक्रमाला उपस्थित होते.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
विज्ञान आणि तंत्रज्ञान मंत्रालय
भारतात उत्पादित वैद्यकीय उपकरणांची किंमत जगात इतरत्र उत्पादित समकक्ष उपकरणांच्या किमतीपेक्षा सुमारे एक तृतीयांश : केंद्रीय विज्ञान आणि तंत्रज्ञान मंत्री डॉ जितेंद्र सिंह
नवी दिल्ली, 15 नोव्हेंबर 2022
जीव रक्षक वैद्यकीय उपकरणे बनविणाऱ्या जगातील पहिल्या पाच देशांमध्ये भारताचा समावेश आहे, परंतु भारतात उत्पादित झालेल्या उपकरणांची किंमत इतर चार देशांनी उत्पादित केलेल्या उपकरणांच्या सुमारे एक तृतीयांश आहे, असे केंद्रीय विज्ञान आणि तंत्रज्ञान मंत्री डॉ जितेंद्र सिंह यांनी आज सांगितले.
थिरूवंतपुरम येथील चित्रा तिरूनाल इन्स्टिट्यूट ऑफ मेडिकल सायन्स अँड टेक्नॉलॉजी या संस्थेत एकत्रित उपकरण ब्लॉकचे उद्घाटन त्यांनी केले. त्यावेळी ते बोलत होते.
खाजगी उद्योगांची यात समान भागीदारी असेल आणि त्यांनी सुरुवातीपासूनच या प्रकल्पात गुंतवणूक केली तरच अधिक सुकर जीवनासाठी संशोधन आणि विकास यशस्वी होऊ शकेल, असं ते पुढे म्हणाले.
प्राध्यापक आणि विद्यार्थ्यांना संबोधित करताना डॉ जितेंद्र सिंग म्हणाले, कृत्रिम हृदयाच्या झडपा , हायड्रोसेफलस शंट, ऑक्सिजनेटर आणि ड्रग एल्युटिंग इंट्रा युटेरिन यंत्र यासारखे अमेरिका, जपान, ब्राझील आणि चीन सारख्या तीन ते चार देशांमध्ये विकसित होणारे तंत्रज्ञान या संस्थेत तयार केले जात आहे.
देशात तयार झालेली जागतिक दर्जाची वैद्यकीय उपकरणे भारतीय रुग्णांना त्यांच्या आयात केलेल्या समकक्ष उपकरणांपेक्षा अंदाजे एक चतुर्थांश ते एक तृतीयांश किमतीत उपलब्ध आहेत, अशी माहिती जितेंद्र सिंह यांनी दिली. वैद्यकीय उपकरणे तसेच वैद्यकीय व्यवस्थापनात स्वावलंबी होण्यासाठी पंतप्रधान मोदींच्या आत्मनिर्भर भारताचा दृष्टीकोन यातून प्रतिबिंबित होतो असे त्यांनी अधोरेखित केले.
पंतप्रधानांनी ग्लोबल हार्मोनायझेशन टास्क फोर्स  फ्रेमवर्कच्या अनुषंगाने 2017 मध्ये वैद्यकीय उपकरण नियम अधिसूचित केले आणि सर्वोत्तम आंतरराष्ट्रीय पद्धतींचे पालन केले असे त्यांनी निदर्शनास आणून दिले. मेक इन इंडियाच्या मार्गात येणारे नियामक अडथळे दूर करण्याचा प्रयत्न नवीन नियम करतात, रुग्णांची काळजी आणि सुरक्षिततेसाठी उत्तम वैद्यकीय उपकरणे उपलब्ध झाल्यामुळे व्यवसाय करणे सुलभ होते असेही सिंह म्हणाले.
चित्रा इन्स्टिट्यूटमधील एकत्रित उपकरण ब्लॉक हे औषधे आणि वैद्यकीय उपकरणांच्या एककेंद्राभिमुखतेचे उत्तम उदाहरण आहे आणि हे संस्थात्मक असणे आवश्यक आहे. ही संस्था औषधे आणि जैव-औषधांचे एक मॉडेल आहे, ज्याचे अनुकरण आता आयआयटी आणि इतर प्रमुख वैद्यकीय संस्था करत आहेत, असेही त्यांनी नमूद केले.S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
नौवहन मंत्रालय
दीनदयाळ बंदर प्राधिकरण कंटेनर टर्मिनल आणि बहुउद्देशीय मालवाहतूक बर्थ विकसित करणार
सुमारे 5963 कोटी रुपये खर्चाच्या प्रकल्पांच्या माध्यमातून माल हाताळणी क्षमता वाढविण्यासाठी नियोजन
मुंबई, 18 जुलै 2022
डीपीए अर्थात दीनदयाळ बंदर प्राधिकरणाने सार्वजनिक- खासगी भागीदारी तत्वावर बांधा-कार्यान्वित करा-हस्तांतरित करा पद्धतीने सुमारे 5,963 कोटी रुपये खर्चाचे दोन प्रचंड मालवाहतूक हाताळणी टर्मिनल विकसित करण्याचा निर्णय घेतला आहे. भविष्यात किनारपट्टी भागातील गरजा भागवता याव्या आणि गुजरात तसेच शेजारी राज्यांतील दुर्लक्षित उद्योगांना फायदा व्हावा या उद्देशाने प्राधिकरणाने कच्छ जिल्ह्यात ट्युना-टेकरा येथे मालवाहतूक टर्मिनल आणि बहुउद्देशीय मालवाहतूक बर्थ देखील विकसित करण्याचा निर्णय घेतला आहे.
या प्रकल्पांविषयी माहिती देण्यासाठी मुंबईत आयोजित केलेल्या पत्रकार परिषदेत बोलताना दीनदयाळ बंदर प्राधिकरणाचे अध्यक्ष एस.के.मेहता म्हणाले की दोन भव्य मालवाहतूक हाताळणी प्रकल्पांमुळे बंदरावरील कोंडी सुटायला मदत होईल आणि कंटेनर तसेच मालाच्या हाताळणीसाठी लागणारा प्रतीक्षा कालावधी कमी होईल. “या दोन प्रकल्पांमध्ये देशाच्या पश्चिम भागाचा आर्थिक स्तर बदलून टाकण्याची क्षमता आहे,”ते पुढे म्हणाले.प्रकल्पांच्या फायद्याविषयी बोलताना अध्यक्ष मेहता म्हणाले, “कांडला बंदर मोठ्या प्रमाणावर मालाच्या हाताळणी क्षमतेसाठी सुप्रसिध्द असले तरीही या बंदरातून कंटेनर्सची वाहतूक फार कमी प्रमाणात होत असते. येथील वाहतुकीमध्ये वाढ होताना दिसत आहे. या प्रकल्पांमुळे कांडला बंदराचा देशातील अनेक मोठ्या आकाराच्या बंदरांमध्ये समावेश होईल.”
दीनदयाळ बंदर प्राधिकरणाविषयी माहिती:
महाराव खेनगर्जी यांनी 1931 मध्ये बांधलेल्या आरसीसी धक्क्याच्या उभारणीपासून दीनदयाळ बंदराचा प्रवास सुरु झाला. दीनदयाळ बंदर प्राधिकरण म्हणूनही प्रसिध्द असलेले कांडला हे पश्चिम भारतातील गुजरात राज्यात कच्छ जिल्ह्याच्या सागरकिनाऱ्यावर गांधीधाम शहराजवळील बंदर आहे.PIB Mumbai | N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
मंत्रिमंडळ
युवा कार्यातील सहकार्याबाबत भारत आणि बांगलादेश यांच्यातील सामंजस्य करारास केंद्रीय मंत्रिमंडळाने मान्यता दिली
नवी दिल्ली, 24 डिसेंबर 2019
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाला भारत आणि बांगलादेश यांच्यातील युवा कार्यातील सहकार्याबाबतच्या सामंजस्य कराराची माहिती देण्यात आली. 5 ऑक्टोबर 2019 रोजी नवी दिल्ली येथे या सामंजस्य करारावर स्वाक्षऱ्या करण्यात आल्या होत्या.
भारत आणि बांगलादेश यांच्यात युवा संबंधांच्या क्षेत्रातील कार्यक्रमांची देवाणघेवाण केल्याने तरुणांमध्ये विचारांची, मूल्ये आणि संस्कृतीची देवाणघेवाण करण्यास आणि मैत्रीपूर्ण संबंध दृढ होण्यास मदत होईल. यामुळे तरूणांमध्ये आंतरराष्ट्रीय दृष्टीकोन विकसित करण्यात आणि युवकांच्या कार्यक्षेत्रात त्यांचे ज्ञान आणि कौशल्य वाढविण्यास मदत मिळेल .
G. Chippalkatti/S.Mhatre/P.Kor
(Visitor Counter : 89
संरक्षण मंत्रालय
तौते चक्रीवादळ- अद्ययावत माहिती- भारतीय नौदलाकडून शोध आणि बचाव मोहीम सुरूच
मुंबई, 19 मे 2021
भारतीय नौदलाकडून मुंबई आणि गुजरात किनाऱ्यांजवळ सुरु असलेल्या शोध आणि बचाव मोहिमेचा आज तिसरा दिवस. भारतीय नौदलाची जहाजे आणि विमाने सध्या P-305 या नौकेवरील बेपत्ता कर्मचाऱ्यांच्या शोध आणि बचावासाठी कार्यरत आहेत. ही नौका 17 मे रोजी मुंबईपासून 35 मैलांवर बुडाली होती. या शोध आणि बचाव मोहिमेत आयएनएस कोची, कोलकाता, बियास, बेतवा, तेग या जहाजांसह P8I हे सागरी गस्ती विमान, चेतक, एएलएच आणि सीकिंग ही हेलिकॉप्टर्स कार्यरत आहेत.
बचावलेल्या 125 जणांना सोडण्यासाठी आणि चार कर्मचाऱ्यांचे मृतदेह पोहोचविण्यासाठी 19 मे रोजी बंदरात दाखल झालेले आयएनएस कोची हे जहाज लगेचच संध्याकाळी पुन्हा शोधमोहिमेसाठी समुद्रात नेण्यात आले. आयएनएस कोलकाता हे जहाज 19 मे च्या रात्री मुंबई बंदरात पोहोचणार असून P-305 नौकेवरील तसेच 'वरप्रदा' या कर्षक नौकेवरील बचावलेल्या व्यक्तींना ते बंदरावर सोडणार आहे. तसेच या मोहिमेदरम्यान हाती लागलेले 18 कर्मचाऱ्यांचे मृतदेहही यावेळी बंदरात पोहोचवले जाणार आहेत.
गुजरात किनाऱ्याजवळील सागरी भागातील मोहीम संपवून आयएनएस तलवार हे जहाजही आता, मुंबईजवळ P-305 नौकेवरील बेपत्ता कर्मचाऱ्यांचा शोध घेण्यासाठी कार्यरत नौदलाच्या तीन जहाजांच्या ताफ्यात सामील होण्यासाठी पाठवण्यात आले आहे. अगोदर दिलेल्या माहितीनुसार, आयएनएस तलवार या जहाजाने गुजरातच्या किनाऱ्याजवळील सागरी भागात समन्वयाची जबाबदारी सांभाळली. सपोर्ट स्टेशन-3 आणि ड्रिल शिप सागर भूषण यांना या जहाजाची मदत झाली. या दोन्हींना आता ओएनजीसीच्या मदत-जहाजांकरवी मुंबईकडे खेचून आणण्यात येत आहे. या संकटग्रस्त जहाजांवरील जवळपास 300 कर्मचाऱ्यांच्या अन्नपाण्याची व्यवस्थाही नौदलाने मुंबईहून पाठवलेल्या हेलिकॉप्टर्सनी केली.
आतापर्यंत P-305 या निवासी नौकेवरील 186 कर्मचाऱ्यांची आणि 'वरप्रदा' या कर्षक नौकेवरील दोघांची भारतीय नौदलाच्या जहाजांनी व विमानांनी सुखरूप सुटका केली आहे. तर P305 वरील व्यक्तींपैकी एकूण 26 जणांचे मृतदेह आतापर्यन्त हाती लागले आहेत.
M.Chopade/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 80
पंतप्रधान कार्यालय
पंतप्रधान 7 सप्टेंबर रोजी शिक्षक पर्वच्या उद्घाटन समारंभाला संबोधित करणार
शिक्षण क्षेत्रातील अनेक प्रमुख उपक्रमांचा पंतप्रधानांच्या हस्ते होणार प्रारंभ
पंतप्रधान श्री नरेंद्र मोदी 7 सप्टेंबर, 2021 रोजी सकाळी 10.30 वाजता दूरदृश्य प्रणालीच्या माध्यमातून शिक्षक पर्वच्या उद्घाटन कार्यक्रमाला संबोधित करणार आहेत. या कार्यक्रमादरम्यान ते शिक्षण क्षेत्रातील अनेक प्रमुख उपक्रमांचाही प्रारंभ करतील.
भारतीय सांकेतिक भाषा शब्दकोश , बोलणारी पुस्तके , सीबीएसईचा शालेय गुणवत्ता हमी आणि मूल्यांकन आराखडा ,निपुण भारत आणि विद्यांजली पोर्टलसाठी निष्ठा  शिक्षकांचा प्रशिक्षण कार्यक्रम  आदींचे पंतप्रधान उद्घाटन करतील.
"गुणवत्ता आणि शाश्वत शाळा: भारतातील शाळांमधील शिक्षण" ही 'शिक्षक पर्व -2021' ची संकल्पना आहे. सर्व स्तरांवर केवळ शिक्षणाच्या सातत्यासह देशभरातील शाळांमध्ये गुणवत्ता, सर्वसमावेशक पद्धती आणि शाश्वत सुधारणा सुनिश्चित करण्यासाठी नाविन्यपूर्ण पद्धतींना हा शिक्षण पर्व उत्सव प्रोत्साहन देईल .
या कार्यक्रमाला केंद्रीय शिक्षण मंत्री आणि केंद्रीय शिक्षण राज्यमंत्री देखील उपस्थित राहतील.
वाणिज्य आणि उदयोग मंत्रालय
पीयुष गोयल यांनी भारत - फ्रान्स व्यापार शिखर परिषद आणि मुख्य कार्यकारी अधिकारी गोलमेज बैठकीला केले संबोधित.
भारतात संधींचा मोठा ठेवा असल्याचे केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी सांगितले. त्यांनी काल, फ्रान्समधील पॅरिस येथे भारत-फ्रान्स व्यापार शिखर परिषद आणि मुख्य कार्यकारी अधिकाऱ्यांच्या गोलमेज बैठकीला संबोधित केले, त्यावेळी ते बोलत होते. "भारत वस्तू आणि सेवांचा सर्वात मोठे ग्राहक आहे. वस्तू आणि सेवांच्या निर्यातीत 50% पेक्षा जास्त वाढ होत आहे आणि यापुढे ही वाढ अशीच सुरू राहिल अशी आशा करतो. याबरोबरच 2030 पर्यंत भारताची वस्तू आणि सेवांची निर्यात $765 अब्ज वरून तिपटीने वाढून $2 ट्रिलियनपर्यंत होईल अशी आम्हाला आशा आहे.” असेही ते म्हणाले.
फ्रान्समधील पॅरिस येथील भारतीय दूतावास, कॉन्फेडरेशन ऑफ इंडियन इंडस्ट्री , एम ई डी ई एफ  आणि इंडो फ्रेंच चेंबर ऑफ कॉमर्स अँड इंडस्ट्री  यांनी संयुक्तरीत्या भारत-फ्रान्स व्यापार शिखर परिषद आणि मुख्य कार्यकारी अधिकाऱ्यांच्या गोलमेज बैठकीचे आयोजन केले होते.
दोन्ही देश द्विपक्षीय आणि बहुपक्षीय बैठकांना प्रोत्साहन देतील असा विश्वास फ्रान्सचे विदेश व्यापार, आर्थिक आकर्षण आणि परदेशातील फ्रेंच नागरिक मंडळाचे प्रतिनिधी मंत्री ऑलिव्हियर बेख्त यांनी व्यक्त केला.
सीआयआय च्या मोठ्या शिष्टमंडळाच्या फ्रान्समधील उपस्थितीतून, भारत फ्रान्ससोबतच्या संबंधांना अतिशय महत्त्व देत असल्याचे अधोरेखित होते, असे उद्गार सीआयआयचे उपाध्यक्ष आणि आयटीसी लिमिटेडचे अध्यक्ष तसेच व्यवस्थापकीय संचालक संजीव पुरी यांनी काढले.
भारत आणि फ्रान्स नावीन्यपूर्ण, आर्थिक समावेशन, व्यवसायांमध्ये पर्यावरणीय, सामाजिक आणि शासन क्षेत्रात  तसेच आफ्रिकेसाठी जागतिक प्रतिबद्धता वाढवण्यासारख्या क्षेत्रात सहयोगी सहभागासाठी वचनबद्ध आहेत, असे सीआयआय चे महासंचालक चंद्रजित बॅनर्जी यांनी स्पष्ट केले.
‘हरित भविष्याची उभारणी’ ; क्रिटिकल आणि इमर्जिंग टेक्नॉलॉजीज: द न्यू स्ट्रॅटेजिक फ्रंटियर; 'संरक्षण सहकार्य: आत्मनिर्भर भारताद्वारे सामायिक भविष्य सुरक्षित करणे' तसेच फ्रान्स आणि भारत: ते युरोप आणि इंडो-पॅसिफिक क्षेत्रादरम्यानचा स्प्रिंगबोर्ड या विषयावर या शिखर परिषदेत चर्चा सत्रे झाली.
मुख्य कार्यकारी अधिकारी गोलमेज बैठक
या मुख्य कार्यकारी अधिकारी गोलमेज बैठकीत भारतीय आणि फ्रेंच कंपन्यांमधील 50 हून अधिक मुख्य कार्यकारी अधिकारी सहभागी झाले होते. या बैठकीला केंद्रीय वाणिज्य आणि उद्योग मंत्री पीयूष गोयल तसेच परदेश व्यापार, आर्थिक आकर्षण आणि परदेशातील फ्रेंच नागरिक मंडळाचे प्रतिनिधी आणि फ्रान्स सरकारचे मंत्री ऑलिव्हियर बेख्त यांनी संबोधित केले. या गोलमेज बैठकीत कृषी, पर्यटन, संरक्षण, उत्पादन, फार्मास्युटिकल्स, वस्त्रोद्योग, एरोस्पेस यांसारख्या क्षेत्रांचे प्रतिनिधित्व करण्यात आले.
पंतप्रधान कार्यालय
पंतप्रधान 28 जानेवारी रोजी करिअप्पा मैदानावर एनसीसी पीएम रॅलीला संबोधित करणार
नवी दिल्ली, 26 जानेवारी 2023
पंतप्रधान नरेंद्र मोदी 28 जानेवारी 2023 रोजी संध्याकाळी सुमारे 5:45 वाजता नवी दिल्ली इथल्या करिअप्पा परेड ग्राउंडवर वार्षिक एनसीसी पीएम रॅलीला संबोधित करतील.
यंदा एनसीसी  आपल्या स्थापनेचे 75 वे वर्ष साजरे करत आहे. या कार्यक्रमादरम्यान, पंतप्रधान एनसीसीच्या 75 वर्षांच्या यशस्वी वाटचालीच्या स्मरणार्थ विशेष डे कव्हर आणि खास घडवण्यात आलेले रुपये 75/- मूल्याचे नाणे जारी करतील. यावेळी दिवस-रात्रीची एक रॅली आयोजित केली जाईल, ज्यामध्ये ‘एक भारत श्रेष्ठ भारत’ संकल्पनेवर आधारित सांस्कृतिक कार्यक्रम असतील. वसुधैव कुटुंबकम या भावनेला अनुसरून, 19 देशांमधील 196 अधिकारी आणि कॅडेट्सना या उत्सवामध्ये सहभागी होण्यासाठी आमंत्रित करण्यात आले आहे.
R.Aghor/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
प्रख्यात मणिपुरी नृत्यांगना सविता बेन मेहता यांचा व्यक्तिगत संग्रह भारतीय राष्ट्रीय चित्रपट संग्रहालयात समाविष्ट
मुंबई, 11 फेब्रुवारी 2022
मणिपुरी नृत्यशैलीच्या प्रख्यात नृत्यांगना सविता बेन मेहता यांच्या व्यक्तिगत संग्रहातील 'होम मूव्हीज' चा विपुल संग्रह आता NFAI म्हणजेच भारतीय राष्ट्रीय चित्रपट संग्रहालयात समाविष्ट झाला आहे. 8 मिमी आणि सुपर 8 मिमी प्रकारच्या पटांचा हा संग्रह आहे. हा प्रकार खासगी पटांच्या चित्रणासाठी म्हणजेच होम मूव्हीजसाठी वापरला जातो. कोडाक्रोम आणि कोडाक्रोम II मधील होम मूव्हीजचा हा व्यक्तिगत संग्रह, सामाजिक दस्तैवजांच्या जपणुकीच्या दृष्टीने महत्त्वाचा असल्याने NFAI ने तो अधिग्रहित केला आहे. कोडाक्रोम आणि कोडाक्रोम II अनुक्रमे 1935 आणि 1961 मध्ये विशेषतः हौशी व्यक्तींच्या वापरासाठी प्रचलित झाले. यापैकी कोडाक्रोम II ही, कोडाक्रोमपेक्षा अधिक वरचढ आवृत्ती आहे.
मणिपुरी नृत्यशैली भगवान कृष्ण आणि राधा यांच्यातील शृंगारिक भावबंधांचे दर्शन घडविते. सुंदर, आकर्षक वस्त्रालंकार, हावभाव आणि नाजूक सुकुमार हालचाली हे या नृत्यशैलीचे वैशिष्ट्य. या शैलीच्या अद्वितीय नृत्यांगना सविता बेन मेहता यांनी हा नृत्यशैलीला जागतिक स्तरावर प्रसिद्धी मिळवून दिली. मणिपुरी नृत्यशैलीतील सर्वोच्च पात्रता आणि सन्मान त्यांना प्राप्त झाले होते. त्यांचा जन्म गुजरातमध्ये झाला होता आणि शिक्षण बडोद्याच्या आर्य कन्या विद्यालयात. दिग्दर्शिका आणि नृत्यदिग्दर्शिका म्हणून बॅले शैलीच्या क्षेत्रातही त्यांनी मोलाचे योगदान दिले होते.
"8 मिमी पटांचा इतका महत्त्वपूर्ण संग्रह मिळाल्याचा मला अतिशय आनंद झाला आहे. NFAI च्या दृष्टीने एका अत्यंत दुर्मिळ संग्रहाची भर पडली आहे. 1960 आणि 1970 च्या दशकांमध्ये 8 मिमी आणि सुपर 8 मिमी पट व्यापक स्तरावर प्रचलित होते. या संग्रहामध्ये त्यांच्या नृत्याच्या सादरीकरणांबरोबरच ईशान्य भारतातील चित्रणे असण्याची शक्यता आहे. या पटांचे लवकरच डिजिटायझेशन केले जाईल. सविताबेन मेहता यांचे पुतणे- उद्योजक जय मेहता यांच्या कुटुंबीयांचा मी ऋणी आहे."- अशा शब्दांत NFAI चे संचालक प्रकाश मगदूम यांनी आपल्या भावना व्यक्त केल्या. सविताबेन मेहता या अनेक भाषांमध्ये पारंगत होत्या. सदर चित्रणांमध्ये त्यांचे मणिपूरमध्ये प्रचलित मीती भाषेतील हस्ताक्षरही बघावयास मिळते.
सुप्रसिद्ध कलासंग्राहक दीप्ती शशिधरन  आणि रॅशेल नोरोन्हा यांच्या प्रयत्नांतून हा संग्रह NFAI ला प्रदान करण्यात आला.
S.Patil/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
पंतप्रधान कार्यालय
इमरान हुसैन  चे हौतात्म्य साजरा करण्यासाठी आशरा मुबारका कार्यक्रमास पंतप्रधान उपस्थित राहणार
इंदोर येथे सप्टेंबर १४ रोजी, दाऊदी बोहरा समुदायाने इमरान हुसैन  चे हौतात्म्य साजरा करण्यासाठी आयोजित केलेल्या आशरा मुबारका कार्यक्रमास पंतप्रधान नरेंद्र मोदी उपस्थित राहणार असून ते उपस्थितांना मार्गदर्शन करतील.
या कार्यक्रमात दाऊदी बोहरा समाजाचे आध्यात्मिक प्रमुखडॉ. सय्यदना मुफदाद सैफुद्दीन आणि मध्यप्रदेशचे मुख्यमंत्री - श्री शिवराज सिंह चौहान यांचा समावेश असेल.
रेल्वे मंत्रालय
ऑक्सिजन एक्सप्रेसने 30000 मेट्रिक टन द्रवरुप वैद्यकीय ऑक्सिजन पुरवठ्याचा महत्वपूर्ण टप्पा ओलांडला
महाराष्ट्रात 614 मेट्रिक टन ऑक्सिजनचे झाले वितरण
नवी दिल्ली, 13 जून 2021
सर्व अडथळ्यांवर मात करत, कल्पक उपाय शोधून काढत, भारतीय रेल्वेद्वारे द्रवरुप वैद्यकीय ऑक्सिजन  देशभरातील विविध राज्यात पोहोचवत त्यांना दिलासा दिला आहे.
देशसेवा बजावत द्रवरुप वैद्यकीय ऑक्सिजन एक्सप्रेसने 30000 मे.टन  वितरित करण्याचा महत्त्वपूर्ण टप्पा पार केला आहे.
आतापर्यंत भारतीय रेल्वेने जवळपास 30182 मेट्रिक टन द्रवरुप वैद्यकीय ऑक्सिजन  देशभरातील विविध राज्यांमध्ये 1734 हून अधिक टँकरमध्ये भरून पोहोचवला आहे.
लक्षात घेण्यासारखी बाब म्हणजे, आतापर्यंत 421 ऑक्सिजन एक्सप्रेसेसनी आपला प्रवास पूर्ण केला आहे आणि विविध राज्यांना दिलासा दिला आहे.
ऑक्सिजन एक्सप्रेसने देशातील दक्षिणेकडील राज्यांमध्ये 15000 मे.टन पेक्षा जास्त जलरुप वैद्यकीय ऑक्सिजन  वितरित केला आहे.
ऑक्सिजन एक्स्प्रेसने, महाराष्ट्रात 50 दिवसांपूर्वी म्हणजे दिनांक 24 एप्रिल रोजी 126 मेट्रिक टन ऑक्सिजन पोहोचवत वितरणाला आरंभ केला. हे वृत्त प्रसिद्ध होईपर्यंत, महाराष्ट्रात 614 मे.टन ऑक्सिजन वितरीत करण्यात आला आहे. आतापर्यंत नागपूर, नाशिक, पुणे, मुंबई आणि सोलापूरसह देशात 15 राज्यांमधील सुमारे 39 शहरांमध्ये ऑक्सिजन एक्सप्रेसच्या माध्यमातून द्रवरुप वैद्यकीय ऑक्सिजन पोहोचवण्यात आला आहे.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
आरोग्य आणि कुटुंब कल्याण मंत्रालय
दिल्ली येथे राष्ट्रीय आरोग्य आणि कुटुंब कल्याण संस्थेमध्ये केंद्रीय आरोग्य मंत्री डॉ. मनसुख मांडविया यांच्या अध्यक्षतेखाली एम्सच्या केंद्रीय संस्था मंडळाची 7 वी बैठक आणि चिंतन शिबीर
उच्च अधिकारी आणि तज्ञांशी चर्चा करण्यासाठी चिंतन शिबीराने उपलब्ध करून दिलेले व्यासपीठ एम्स सारख्या प्रमुख आरोग्य संस्थांच्या चांगल्या पद्धती विकसित करण्यात मदत करेल: डॉ मांडविया
"पंतप्रधान नरेंद्र मोदी यांचे सरकार देशवासीयांना किफायतशीर आणि सुलभ आरोग्य सुविधा देण्यासाठी कटिबद्ध"
दिल्ली येथे राष्ट्रीय आरोग्य आणि कुटुंब कल्याण संस्थेमध्ये आज केंद्रीय आरोग्य मंत्री डॉ. मनसुख मांडविया यांनी त्यांच्या अध्यक्षतेखालील एम्सच्या केंद्रीय संस्था मंडळाच्या  7 व्या बैठकीला आणि चिंतन शिबीराला संबोधित केले. यावेळी त्यांच्यासोबत डॉ. भारती प्रवीण पवार आणि प्रा. एस पी सिंह बघेल हे दोन्ही आरोग्य आणि कुटुंब कल्याण राज्यमंत्री उपस्थित होते.सीआयबी ही सर्व एम्सची ची वित्त, पायाभूत सुविधा, रिक्त जागा, भर्ती , धोरणांची अंमलबजावणी, आव्हाने आणि खरेदी यासाठी निर्णय घेणारी सर्वोच्च संस्था आहे. या पूर्वीच्या सीआयबी बैठकीत घेतलेल्या निर्णयांच्या पूर्ततेचा आढावा घेणे हा आजच्या सीआयबी बैठकीचा अजेंडा होता.
उच्च अधिकारी आणि तज्ञांशी चर्चा करण्यासाठी चिंतन शिबीराने उपलब्ध करून दिलेले व्यासपीठ एम्स सारख्या प्रमुख आरोग्य संस्थांच्या चांगल्या पद्धती विकसित करण्यात मदत करेल , असे केंद्रीय मंत्र्यांनी यावेळी उपस्थितांना संबोधित करताना सांगितले. “पंतप्रधान नरेंद्र मोदी यांचे सरकार देशवासीयांना किफायतशीर आणि सुलभ आरोग्य सुविधा देण्यासाठी कटिबद्ध आहे. मला खात्री आहे की, या चिंतन शिबिराच्या माध्यमातून आपल्याला सुविधांचा विस्तार करून एम्समधील व्यवस्था अधिक बळकट करता येईल ”, असे त्यांनी सांगितले.
या चिंतन शिबीरात विद्यमान महत्त्वाच्या मुद्द्यांवर सामूहिक आणि सुव्यवस्थितपणे लक्ष केंद्रित करण्यावर भर असल्याचे केंद्रीय मंत्र्यांनी अधोरेखित केले.
"डॉक्टरांसाठी, उपचार हे यशाचा केवळ एक मापदंड आहे. मात्र लोकांचा त्यांच्याबद्दल दृष्टीकोन कसा आहे आणि समाजातील त्यांची भूमिका हे यशाचे अंतिम मूल्य आहे”असे प्रतिपादन डॉ.मांडविया यांनी केले. प्रत्येक देशवासीय एम्सकडे देशातील सर्वोत्कृष्ट वैद्यकीय शास्त्र संस्था म्हणून पाहतो आणि सर्व मान्यवरांनी हा सन्मान जपला जाईल याची काळजी घेण्याचे आवाहन त्यांनी यावेळी केले. पुढच्या पिढीसाठी प्रगती आणि यशाचा वारसा निर्माण करण्याचे आवाहन त्यांनी एम्सच्या सर्व प्रतिनिधींना केले.
पंतप्रधान कार्यालय
पंतप्रधानांनी भारताच्या अध्यक्षतेखालील G20 सचिवालयातील भरतीच्या संधी केल्या सामायिक
नवी दिल्ली, 29 सप्टेंबर 2022
पंतप्रधान नरेंद्र मोदी यांनी G20 सचिवालयाचा एक भाग होण्यासाठी आणि भारताच्या अध्यक्षतेखाली जागतिक आराखडा तयार करण्यात योगदान देण्यासाठी भरतीच्या रोमांचक संधी सामायिक केल्या आहेत.
परराष्ट्र मंत्रालयाचे प्रवक्ते अरिंदम बागची यांच्या ट्विटचा संदर्भ देत पंतप्रधानांनी ट्विट केले आहे;
"ही एक रोमांचक संधी आहे…"
S.Kane /S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह आणि शहरी व्यवहार मंत्रालय
नवीन शहरे वसवण्याकरिता राज्यांना कामगिरीवर आधारित 8,000 कोटी रुपयांच्या आव्हान निधीची वित्त आयोगाची शिफारस
महाराष्ट्रातील औरंगाबाद शहराची हरितक्षेत्र विकासासाठी तर नाशिकची शहर सुधार व हरितक्षेत्र विकास स्मार्ट शहर अभियानाअंतर्गत निवड
नवी दिल्ली, 28 जुलै 2021
पंधराव्या वित्त आयोगाने केंद्र सरकारला सादर केलेल्या अहवालात नवीन शहरे वसविण्याकरिता राज्यांना कामगिरीवर आधारित 8,000 कोटी रुपयांच्या आव्हान निधीची शिफारस केली आहे. प्रत्येक प्रस्तावित नवीन शहरासाठी उपलब्ध रक्कम 1000 कोटी रुपये आहे आणि प्रस्तावित योजनेंतर्गत राज्यात फक्त एक नवीन शहर वसू शकते. आयोगाच्या शिफारस कालावधीत आठ राज्यांना आठ नवीन शहरांसाठी या अनुदानाचा लाभ घेता येईल. योजनेसाठी सविस्तर कार्यपद्धती तयार केल्या गेलेल्या नाहीत.
क्षेत्र आधारित विकास हा 25 जून, 2015 रोजी सुरू झालेल्या स्मार्ट सिटी अभियानाचा महत्वाचा धोरणात्मक घटक आहे. क्षेत्र आधारित विकास पथदर्शी कार्यक्रमात शहर सुधार , शहर नूतनीकरण  आणि / किंवा शहर विस्तार  यांचा समावेश आहे. जानेवारी 2016 ते जून 2018 या कालावधीत झालेल्या स्पर्धेच्या चार फेऱ्यांमध्ये स्मार्ट सिटी म्हणून विकास करण्यासाठी 100 शहरांची निवड केली गेली आहे. महाराष्ट्रातील औरंगाबाद शहराची निवड हरितक्षेत्र विकासासाठी तर नाशिक शहराची निवड ही शहर सुधार व हरितक्षेत्र विकासासाठी स्मार्ट शहर अभियानात झाली आहे. हरितक्षेत्र विकासासाठी निवडलेल्या स्मार्ट सिटीजचा तपशील किंवा एकत्रित पथदर्शी कार्यक्रमांचा तपशील खालीलप्रमाणे आहेः
|
|
State
|
|
Smart City
|
|
ABD Component
|
|
Jharkhand
|
|
Ranchi
|
|
Greenfield
|
|
Maharashtra
|
|
Aurangabad
|
|
Greenfield
|
|
Gujarat
|
|
Rajkot
|
|
Greenfield
|
|
Andhra Pradesh
|
|
Amaravati
|
|
Greenfield
|
|
Madhya Pradesh
|
|
Satna
|
|
Greenfield
|
|
West Bengal
|
|
New Town Kolkata
|
|
Retrofitting+Greenfield
|
|
Maharashtra
|
|
Nashik
|
|
Retrofitting+Greenfield
|
|
Chhattisgarh
|
|
Atal Nagar
|
|
Redevelopment+Greenfield
गृहनिर्माण व शहरी व्यवहार मंत्रालयातील राज्यमंत्री कौशल किशोर यांनी आज राज्यसभेत लेखी उत्तरात ही माहिती दिली.
Jaydevi PS/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 213